Bubrežna srž

**Bubrežna srž**, **bubrežna medula**, rjeđe **bubrežna moždina**, je najunutrašnjiji dio bubrega. Podijeljena je na niz dijelova poznatih kao **bubrežne piramide**. Krv ulazi u bubreg putem bubrežne arterije, koja se zatim razdvaja i formira međurežanjske arterije. One se zatim granaju u lučne arterije, koje se također  granaju u međurežanjske arterije, a one konačno dosežu bubrežne glomerule. U glomerulu krv doseže izuzetno nepodržavajući gradijent pritiska i veliku površinu za izmjenu, što tjera serumski dio krvi iz krvnog suda u bubrežne tubule. Protok se nastavlja kroz bubrežne kanaliće, uključujući proksimalnu tubulu, Henleovu petlju, kroz distalnu tubulu i konačno napušta bubreg preko sabirnog kanala, vodeći u bubrežnu karlicu, prošireni početni dio mokraćovoda.

Krv se filtrira u glomerulu, prema veličini molekula rastvorene supstance. Ioni poput natrija, hlorida, kalija, kalcija lahko se filtriraju, kao i glukoza. Proteini se ne propuštaju kroz glomerularni filter zbog prevelikih molekula i ne pojavljuju se u filtratu ili urinu, osim ako proces bolesti nije zahvatio glomerusku kapsulu ili proksimalne i distalne izuvijane tubule nefrona.  Bubrežna srž je hipertonična za filtrat u nefronu i pomaže u reapsorpciji vode.

Iako bubrežna srž prima samo mali procenat bubrežnog krvotoka, ekstrakcija kisika je vrlo velika, što uzrokuje njegovu nisku napetost i, što je još važnije, kritičnu osjetljivost na hipotenziju, hipoksiju i protok krvi. Bubrežna medula izdvaja kisik u omjeru ~ 80% , što je čini izuzetno osjetljivom na male promjene u bubrežnom krvotoku. Mehanizmi mnogih perioperativnih bubrežnih inzultacija temelje se na prekidu odgovarajućeg protoka krvi (a time i isporuke kisika) u bubrežnu srž.

## Piramide
**Bubrežne piramide** (ili  **Malpighijeve piramide**, imenovane po Marcellu Malpighigiju, anatomu iz 17. stoljeća) su konusna bubrežna  tkiva. Kod čovjeka, bubrežna srž građena je od 10 do 18 takvih konusnih poddijelovao. Široka *baza* svake piramide okrenuta je prema bubrežnoj kori, a njihov vrh ili papila, usmjeren je prema karlici. Piramide isu prugaste jer su formirane ravnim paralelnim segmentima nefronskih Henleovih  petlji i sabirnih kanala. Baza svake piramide potiče od kortikosržne granice, a vrh završava papilom koja se nalazi unutar male čaše, sačinjene od paralelnih snopova cjevčica za sakupljanje mokraće.

## Papila
**Bubrežna papila** je mjesto na kojem bubrežne piramide u bubrežnoj srži prazne urin u bubrežnu  malu čašu. Histološki je obilježena medulskim sistemom sabirnih kanala koji se konvergira i formira papilski kanal za usmjeravanje tekućine. Počinje se uočavati prijelazni epitel.

## Klinički značaj
Neke toksične hemikalije za bubreg, nazvane nefrotoksini, oštećuju bubrežne papile. Oštećenje bubrežnih papila može rezultirati smrću ćelija u ovom dijelu bubrega, zvanom bubrežna papilarna nekroza. Najčešći toksični uzroci bubrežne papilarne nekroze su NSAIL, kao što su ibuprofen, acetilsalicilna kiselina i fenilbutazon, u kombinaciji sa dehidratacijom. Pokazalo se da je poremećeni razvoj bubrežne papile povezan i s početkom funkcijske opstrukcije i bubrežne fibroze.

Oštećenje bubrežne papile također je povezano s nefrolitijazom i može se kvantificirati prema ocjeni stanja papile, koja uzima u obzir konture, jamice, začepljenje i slučajni plak.

## Dodatne slike

Slide4iii.JPG|Bibrežna srž
Slide21iii.JPG|Bubrežna srž
Slide5iii.JPG|Bubrežna papila
Illu kidney2.jpg|Čeoni presjek bubrega
Kidney section vertical.png|Okomiti presjek bubrega. (oznaka "medullary sub." Vidljiva je blizu vrha.)
Blausen 0592 KidneyAnatomy 01.png|Anatomija bubrega, sa piramidama, obilježenim na desnoj strani

## Također pogledajte 
* Bubrežni sinus
* Bubrežna kapsula

## Reference 
## Vanjski linkovi
Kategorija:Mokraćni sistem
Kategorija:Anatomija čovjeka
Kategorija:Anatomija životinja
Kategorija:Fiziologija životinja
Kategorija:Nefrologija
Kategorija:Anatomija bubrega